જોેકે એક દલીલ એવી પણ છે કે હવે ઇકૉનૉમીમાં કરન્ટ આવ્યો હોવાથી રિયલ એસ્ટેટમાં ડિમાન્ડ નીકળશે. ખાસ કરીને મલ્ટિ-બ્રૅન્ડ રીટેલ સેક્ટરમાં સીધા વિદેશી રોકાણની મંજૂરીને પગલે આ સેક્ટર માટેની ડિમાન્ડ પણ વિશેષ નીકળશે. આ રોકાણપ્રવાહ આવવાનો શરૂ થતાં મૉલ્સ માટેની મોટી જગ્યાની ડિમાન્ડ વધશે એ નિિત છે, જ્યારે આને પગલે કમર્શિયલ પ્રૉપર્ટીમાં ઑફિસોની ડિમાન્ડ પણ વધી શકે છે. અલબત્ત, આ બધાને આકાર પામતાં બે વરસ જેવો સમય સહેજે લાગી શકે છે, પણ એ પહેલાં બજારમાં જગ્યાની ડિમાન્ડનો કરન્ટ આવી જશે. નવા વરસના બીજા છ માસિકગાળા સુધીમાં વ્યાજદરો પણ હળવા થવાની અપેક્ષા છે. આ ઉપરાંત સરકારનાં આર્થિક સુધારાનાં પગલાં પણ રિયલ્ટી સેક્ટરને પ્રોત્સાહિત કરવામાં પરોક્ષ ભૂમિકા ભજવશે. આમ ૨૦૧૩ પાસે આ સેક્ટરને ઘણી આશા છે.